Diari Oficial de la Generalitat Valenciana


Sumari del DOGV 9874, del 19-06-2024 (2024/5884)

RESOLUCIÓ de 17 de juny de 2024, de la subsecretària de la Conselleria d'Educació, Universitats i Ocupació, per la qual es modifica el Pla estratègic de subvencions d'esta Conselleria per al període 2024-2027, aprovat per la Resolució de 28 de gener de 2024.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9874

Data del DOGV
:   19-06-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/5884


Data del document
:   17-06-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Universitats i Ocupació

RESOLUCIÓ de 17 de juny de 2024, de la subsecretària de la Conselleria d'Educació, Universitats i Ocupació, per la qual es modifica el Pla estratègic de subvencions d'esta Conselleria per al període 2024-2027, aprovat per la Resolució de 28 de gener de 2024. [2024/5884]  
L'article 164.a de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015), disposa que aquelles conselleries que tinguen previst atorgar subvencions hauran d'elaborar amb caràcter previ un pla estratègic de subvencions, en el qual s'integraran les subvencions que pretenguen atorgar, tant dels seus òrgans com dels seus organismes públics dependents i el contingut dels quals serà el determinat en la legislació bàsica estatal.   
L'article 8.1 de la Llei 38/2003, de 17 de novembre, general de subvencions, amb el caràcter de normativa bàsica, establix que els òrgans de les administracions públiques o qualsevol dels ens que proposen l'establiment de subvencions, amb caràcter previ hauran de concretar en un pla estratègic de subvencions, els objectius i efectes que es pretenen amb la seua aplicació, el termini necessari per a la seua consecució, els costos previsibles i les seues fonts de finançament, que se supeditaran, en tot cas, al compliment dels objectius d'estabilitat pressupostària.   
  
L'article 160.2.a de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, disposa que les persones titulars de les conselleries, tant en l'àmbit dels seus departaments com en el dels organismes públics vinculats o dependents, són els òrgans competents per a aprovar el pla estratègic de subvencions de la conselleria, que comprendrà tant les pròpies del departament com les dels organismes públics vinculats o dependents.   
  
Mitjançant la Resolució de 28 de gener de 2024, de la subsecretària d'esta conselleria, es va aprovar el Pla estratègic de subvencions 2024-2027. Este pla estratègic de subvencions per al període està en permanent procés d'adaptació amb la finalitat d'incloure els canvis que es van introduint en les línies de subvenció.   
Tot això amb l'objectiu que el Pla estratègic de subvencions oferira la informació relativa a l'activitat subvencional de la conselleria de manera completa i integrada, afavorint amb això la informació a la ciutadania i la transparència en la gestió.  
Fent ús de la competència atribuïda per l'article 28 de la Llei 5/1983, de 30 de desembre, del Consell, l'article 160.2 de la Llei 1/2015, de 6 de febrer, de la Generalitat i l'article 4 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, i de conformitat amb la delegació de competències en la persona titular de la Subsecretaria efectuada per la Resolució de 13 d'abril de 2022, del conseller d'Educació, Cultura i Esport, resolc:   
  
Primer   
Modificar el Pla estratègic de subvencions 2024-2027 de la Conselleria d'Educació, Universitats i Ocupació, d'acord amb el detall que figura com a annex únic:  
Inclusió de la línia de subvenció «Ajudes econòmiques dirigides als centres privats concertats destinades a finançar el programa de Competències Digitals per a la Infància (CODI) del Pla de recuperació, transformació i resiliència»  
Baixa de la línia de subvenció «Ajudes econòmiques dirigides als centres docents de titularitat de la Generalitat per al desenvolupament d'un programa de capacitació digital a l'alumnat entre 9 i 17 anys en el marc del programa «Competències Digitals per a la Infància (CODI)» del Pla de recuperació, transformació i resiliència.»  
  
  
Segon   
Ordenar la seua publicació en el Diari Oficial de la Generalitat Valenciana, de conformitat amb el que es disposa en l'article 45.1 de la Llei 39/2015, d'1 d'octubre, del procediment administratiu comú de les administracions públiques, així com en el Portal de Transparència de la Generalitat Gva Oberta.   
  
València, 17 de juny de 2024.- El conseller d'Educació, Universitats i Ocupació (Per delegació atorgada per Resolució de 13 d'abril de 2022. DOGV núm. 9328, de 29/04/2022), la subsecretària: Alida C. Mas Taberner.  
  
  
  
ANNEX ÚNIC  
Modificació del Pla estratègic de subvencions 2024-2027 de la Conselleria d'Educació, Universitats i Ocupació  
  
S'inclou en el Pla estratègic de subvencions 2024-2027 de la Conselleria d'Educació, Universitats i Ocupació, en el capítol referit a la Direcció General d'Innovació i Inclusió Educativa, el següent:  
  
  
DIRECCIÓ GENERAL D'INNOVACIÓ I INCLUSIÓ EDUCATIVA  
  
OBJECTIU ESTRATÈGIC 6.1:   
Promoure plans d'actuació per a la millora de l'alumnat i programes que donen resposta a les necessitats de compensació i desigualtats.  
  
  
Línia de subvenció:  
Codi: S1450  
Denominació: ajudes econòmiques dirigides als centres privats concertats destinades a finançar el Programa de Competències Digitals per a la Infància (CODI) del Pla de recuperació, transformació i resiliència.  
  
Mode de concessió: Concurrència competitiva  
Beneficiaris: Centres privats concertats.  
Descripció I Finalitat: Implementar en els centres educatius la formació en competències digitals, en horari no escolar, a l'alumnat entre 9 i 17 anys.  
  
1. Àrees de competències afectades i sectors cap als quals es dirigixen les ajudes:  
 Àrea de capacitació digital, dirigida la subvenció a l'alumnat d'entre 9 i 17 anys dels centres privats concertats.  
  
2. Objectius i efectes que es pretenen amb la seua aplicació:  
 Impulsar la difusió de ferramentes digitals entre la població escolar d'entre 9 i 17 anys.  
  
3. Mecanisme: (per a posar en pràctica la línia de subvenció).  
 Elaboració de bases reguladores i convocatòria anual per a la concessió de les ajudes per concurrència competitiva.  
  
4. Delimitació de les línies bàsiques de les bases reguladores:  
a) Concretar els requisits dels beneficiaris.  
b) Establir el procediment de la convocatòria i de concessió de la subvenció.  
c) Definir els criteris d'atorgament de la subvenció.  
d) Justificar la concessió.  
  
5. Calendari:  
2n trimestre. Elaboració de la resolució de la convocatòria.  
3r trimestre. Publicació de la convocatòria.  
4t trimestre. Resolució de la subvenció.  
  
6. Termini necessari per a la seua consecució:  
Convocatòria anual. Un any acadèmic.  
  
7. Costos previsibles per a la seua realització i fonts de finançament:  
595.900,00€ (dotació a centres privats concertats) Fons Next Generation UE.  
  
  
8. Pla d'acció:  
1. Revisió i publicació d'orde de bases.  
2. Publicació de la convocatòria.  
3. Resolució definitiva de la convocatòria.  
  
9. Indicadors de seguiment i avaluació  
1. Nombre de centres docents sol·licitants.  
2. Nombre de sol·licituds aprovades objecte de la subvenció.  
3. Nombre de població escolar beneficiaria entre 9 i 17 anys objecte de la subvenció.  
4. Quantitat mitjana per població beneficiària.  
  
10. Resultats de l'avaluació del Pla estratègic anterior  
No existia l'actuació.